Roostevöö

Roostevöö (inglise keeles Rust Belt) on piirkond Ameerika Ühendriikide Kesk-Lääne- ja kirdeosariikide tööstuspiirkondades (Upstate New York, Pennsylvania), kus alates 1970.–1980. aastatest on tööstussektor alla käinud. USA majanduses oli tööstussektori osakaal suurim 1953. aastal, pärast seda on see ainult alla käinud, mõned piirkonnad ei ole sellest suutnud taastuda.

Roostevööle on omane deindustrialiseerumine, majanduslangus, elanike arvu langus ja linnade allakäik, tihti ka suur eeslinnastumine. Tihti on toimunud nn white flight ehk valgete äralend, kui valged on kolinud eeslinnadesse ja maha on jäänud peamiselt vaesunud afroameeriklased (näiteks Detroiti elanikest olid 1950. aasta rahvaloenduse järgi 83,6% valged ja 16,2% mustanahalised, 1970. aastal 55,5% valged ja 43,7% mustanahalised ning 2010. aastal juba 10,6% valged ja 82,7% mustanahalised). Ka näiteks Saint Louise eeslinna East St. Louise elanikest olid 2010. aastal 97,67% afroameeriklased.

1950., 1960. ja 1970. aasta USA rahvaloendustel olid mitmed Roostevöö suurlinnad elanike arvult USA suurimad, kuid järgnevatel kümnenditel on kaotanud palju oma endisest elanike arvust, tihti rohkem kui poole:
+LinnSuurim elanike arv, aasta, koht suurimate linnade hulgasRahvaarv 2020. aasta rahvaloendusel, koht suurimate linnade hulgasKaotus, %Chicago, Illinois3 620 962 (1950, 2.)2 746 388, 3.24,15Detroit, Michigan1 849 568 (1950, 4.)639 111, 27.65,45Cleveland, Ohio914 808 (1950, 7.)372 624, 54.59,26Saint Louis, Missouri856 796 (1950, 8.)301 578, 69.64,8Milwaukee, Wisconsin741 324 (1960, 11.)577 222, 31.22,13Pittsburgh, Pennsylvania676 806 (1950, 12.)302 971, 68.55,23580 132 (1950, 15.)278 349, 76.52,02Cincinnati, Ohio503 998 (1950, 18.)309 317, 65.38,63Newark, New Jersey442 337 (1930, 18.)311 549, 62.29,57
Samas on alla käinud ka paljud väiksemad ja keskmised linnad ja äärelinnad:
LinnSuurim elanike arv, aastaRahvaarv 2020. aasta rahvaloenduselKaotus, %Gary, Indiana178 320 (1960)69 09361,25Flint, Michigan196 940 (1960)81 25258,74Saginaw, Michigan98 265 (1960)44 20255,02Youngstown, Ohio170 002 (1930)60 06864,67Niagara Falls, New York102 394 (1960)48 67152,47Canton, Ohio116 912 (1950)70 87239,38East St Louis, Illinois82 366 (1950)18 46977,58Camden, New Jersey124 555 (1950)71 79142,36

Kategooria:Ameerika Ühendriikide geograafia